हॉकी
हॉकी के खेल में भारत ने हमेशा विजय पाई है। इस स्‍वर्ण युग के दौरान भारत ने 24 ओलम्पिक मैच खेले और सभी 24 मैचों में जीत कर 178 गोल बनाए तथा केवल 7 गोल छोड़े। भारत के पास 8 ओलम्पिक स्‍वर्ण पदकों का उत्‍कृष्‍ट रिकॉर्ड है। भारतीय हॉकी का स्‍वर्णिम युग 1928-56 तक था जब भारतीय हॉकी दल ने लगातार 6 ओलम्पिक स्‍वर्ण पदक प्राप्‍त किए। 1928 तक हॉकी भारत का राष्ट्रीय खेल बन गई थी और इसी वर्ष एमस्टर्डम ओलम्पिक में भारतीय टीम पहली बार प्रतियोगिता में शामिल हुई। भारतीय टीम ने पांच मुक़ाबलों में एक भी गोल दिए बगैर स्वर्ण पदक जीता। जयपाल सिंह की कप्तानी में टीम ने, जिसमें महान खिलाड़ी ध्यानचंद भी शामिल थे, अंतिम मुक़ाबले में हॉलैंड को आसानी से हराकर स्वर्ण पदक जीता।
ओलम्पिक में भारत
भारत ने सन् 1900 के ओलम्पिक में अपना पहला एथलीट भेजा लेकिन 1920 तक किसी टीम प्रतिस्पर्धा में भाग नहीं लिया। 1920 ओलम्पिक से पहले सर दोराब टाटा और बॉम्बे के गवर्नर जॉर्ज लॉयड ने अन्तरराष्ट्रीय ओलम्पिक परिषद में भारत को प्रतिनिधित्व दिलाया। इसके पश्चात् भारत ने 1920 ओलम्पिक) में एक टीम भेजी जिसमें चार एथलीट, दो पहलवान और दो प्रबन्धक सोहराब भूत और ए॰एच॰ए॰ फयज़ी थे।  इस प्रकार, प्रारम्भिक ओलम्पिक खेलों में भारत का प्रतिनिधित्व इस प्रकार था: